钦定古今图书集成/方舆汇编/职方典/第1153卷 > 襄阳府学校考 府志
## 钦定古今图书集成/方舆汇编/职方典/第1153卷 > 襄阳府学校考 府志

本府

襄阳府儒学　在郡治东南。明洪武初，知府张善建。中大成殿，东西两庑，前戟门殿，东名宦祠，西乡贤祠，前泮池、棂星门，东圣域坊，西贤关坊、祭器库、宰牲房、神厨。殿。后为明伦堂，旁列四斋，曰“志道” 、“据德” 、“依仁” 、“游艺。” 馔堂、号房、射圃。教官宅五，东三西二，总之以学门。成化五年，知府何源增修。嘉靖初，改大成殿为

先师庙：戟门为“庙门” ，撤塑像而易以木主，建《启圣》

祠敬一亭三十六年，抚治都御史章焕创“尊经阁左右厢楼，改泮池于棂星门外，加以石栏。隆庆五年，抚治都御史汪道昆改学门于文庙左，立青云得路坊内，两侧列号房。” 改“启圣祠于殿东，‘敬一亭于堂西，名宦、乡贤祠于棂星门内。明崇祯壬午贼毁，癸未修复’。”

皇清顺治己丑，副使苏宗贵重建“启圣”、“名宦”二祠。戊

子知府陆登甲“重修明伦堂。”

魁星楼　在文昌祠前。知府杜养性重建。下有二坊，曰“文明” ，曰“魁元。”

武侯书院　在儒学右，有《碑记》。

冽泉书院　学宪葛寅亮建，在习家池，今废。地基见存。

“凤山书院　” ，学道顾起凤建，在羊侯庙南，废地基在。

襄阳县儒学　在县治南。明洪武初建。嘉靖间副使王佩重修。隆庆间同知范爱众重修。中大成殿，旁两庑，前庙门，东名宦祠，西乡贤祠，又前棂星门、泮池。庙后明伦堂，左启圣祠。旁列两斋，曰“博文、约礼” 、“敬一亭” ，号房馔堂、学仓、教官宅。学东有兴贤坊，明伦堂后有尊经阁。万历间，知县尹廷俊改敬一亭于西斋前立“腾《蛟起凤》” 小坊于堂下如石栏。于泮池，自兴贤坊直抵学门路，悉治之使平。崇祯辛巳，贼毁。

“皇清顺治”，“抚治”赵兆麟、副使苏宗贵等“重建。”康熙癸

丑，知县余配元增修，大加丹雘，以起宫墙之色，扬甲第之声焉。

隆中书院　在隆中山，“诸葛亮隐居” ，今废。凤栖书院　即云封寺庞统故宅，今废。

社学　治院张尚改建于《宏庆宫》之左。

外州县

宜城县儒学　在县治东毓秀山下。宋建，元、明因之。中大成殿，宣德间知县张泰建。旁两庑，前戟门，又前棂星门、泮池，俱弘治间知县林典建。有神厨、宰牲房，堂后教谕宅，庙后训导宅。万历二年，本府通判马昌、知县雷嘉祥同改棂星门，以石柱，题曰“圣人之门。”

社学　在旧县治左，今废。

学田　共八处：一在桑枣园，五亩；一在教场东，十亩；一在教场南，十亩；一在县东砖桥北，五亩；一在砖桥南，四亩。明已水冲，无存存者。一在大街北文庙左，一在学前旧政教坊东；一在北街旧驿后，各一亩五分。又地二段；一在元祐观后，并学池一口；一在新河口。

义田二段：一段一百亩在范家脑；一段四百亩在左家湾。万历丙子四年，县令梁雍置。今左家湾四百亩，荒芜崩塌，尚未清出。

南漳县儒学　在县治东。明宣德间，知县庄敬因宋旧址建。正德间，知县萧浩修。中大成殿，旁列两庑，前庙门，又前棂星门、泮池、大成坊、启圣祠、名宦祠、乡贤祠、神厨庙，后明伦堂，堂后蜚英台。堂左右两斋曰“进德” 、“复礼” ，有号房。讲堂则隆庆间知县王可宾建。射圃内有亭，有教官宅、社学　学田　久废无考。

枣阳县儒学　在县治东南。明洪武间，知县吴子俊建。中大成殿，旁两庑，前戟门，左名宦祠，右乡贤祠，又前棂星门。殿后明伦堂，东西斋、神厨、仓库、馔堂、教官宅，置于堂之西北。天顺间，知县黄金以石易棂星门。内凿泮池，跨石桥。成化间，知县杨瑛立射圃。正德间，知县安邦重修。嘉靖

十年，知县胡贵立敬一亭于明伦堂后。撤像题主，建大成殿。改戟门为庙门，立启圣祠。二十二年，知县李一龙建文昌祠、宰牲所，题两斋为“日新” 时习义路礼门。三十一年，知县王充迁泮池于棂星门外。万历元年，知县王应辰建宣文阁于明伦堂后，中置敬一碑。迁文昌祠於崇文楼左。移水陆殿材改建明伦堂，以《敬一》亭址附益之，则奉知府万振孙檄也。移教官宅于阁东西，改两斋为“进德” 、“修业。” 周围缭以垣，泮池中又开一渠道以泄浊流。于城外学宫之东为儒学门，门左右为登龙、“起凤” 二坊，列科第姓氏。

皇清顺治间，知县柯耸重修“文昌祠”，与南楼相对，为

“文学羽翼” 启圣祠倾圮，署县事同知冀应熊协同教谕周九华重修明伦堂。

沧浪书院　旧名“濯缨亭” ，在县东一里。

青山书院　按《县志》，“在学宫左。”

皇清康熙十年，知县刘嗣煦建。

社学　在南门内

学田　：本邑初无学田，至明万历壬子，知府万振孙檄置学田。县令王应辰查民田中隐匿者数家，欲隶诸学，因远在数百里，不便收租，乃薄使入金，即以金易田，于邑南置百七十亩，邑西置百五十亩，去邑仅六十里许，岁可入二百石。明末大乱后，人绝地荒，至

皇清顺治庚寅，知县柯耸查原额田地，仅得一顷九。

十二亩，“坐落王家冈、蒋家垱、方家湾、鹿头店、古城地方各处，亩数多寡不等，馀尽荒芜难稽。计熟田五十八亩，每亩纳租谷一斗，每石折纳银五钱八分四釐有奇，共折银三两三钱九分，赈济贫生。”

谷城县儒学　在县治东南。宋知县狄栗始建文宣王庙，为学舍于旁，藏《九经书》。欧阳修记之。此谷城学所由兴也。明因之。中大成殿，旁两庑，前庙门，又前棂星门、泮池、名宦祠、乡贤、启圣祠。庙后明伦堂、讲堂。旁进德、修业斋、射圃。中有亭，有教官宅。崇祯间，毁于贼。

皇清顺治间，知县刘楷始修复焉。

文龙书院　在县西六十里，“刘文龙读书处。” 光化县儒学　。“宋、元前在古酂城内，明洪武间，知县陈聪即旧址重建。宣德间，知县左高重修。万历元年，通判马昌、知县陈其范迁今新城内聚奎街北，中大成殿、东西庑，前庙门，又前棂星门、泮池，启圣、名宦、乡贤祠” 、神厨、宰牲所、明伦堂、进德、修业斋、号房、馔堂、教官宅，左儒学仓，右祭器库，庙门，右射圃，总以《儒学门》。今

皇清顺治间，知县扈申忠重修“明伦堂。”

文忠书院　“嘉靖间，知县郑曼为宋欧阳文忠公立，旧在耿家河口，万历间，知县陈其范迁迎辉街。”

均州儒学　在州治东。创于宋咸平，改于元。明洪武初，因废址修建。正统间，修山郎中邵正重修。正德、嘉靖间，都御史沈晖、知州张聪、叶尚文相继重修。中大成殿，旁两庑，前庙门，左名宦祠，右乡贤祠，又前泮池、棂星门，西祭器库，东启圣祠。祠后敬一亭。庙后明伦堂。旁列两斋，曰“时习” 、“日新” ，有号“房、馔堂” ，合之以儒学门。自闯逆破城之后，被郧贼烧毁无存。至

皇清顺治七年，知州陈修建止完大殿工程。至十年

知州赵捐修明伦堂，不意郝贼入城，复毁。至康熙八、九年间，知州佟国玉修文庙五间，工程将完，升任赴部。十年，知州党居易续为补葺。又捐资重修二门、三间，至明伦堂泮池等件焉。古南阳书院　在州治南门内。康熙十一年，知州党居易捐俸创修。有《记》。